标题：1058年
历史纪年
1058年是一个平年，是农历戊戌年（狗年）；契丹清宁四年；北宋嘉祐三年；西夏奲都二年；越南龙瑞太平五年；日本天喜六年，康平元年。它的第一天在星期三开始。
通鉴记载
仁宗体天法道极功全德神文圣武睿哲明孝皇帝嘉佑三年（辽清宁四年）
春，正月，壬申朔，辽主如鸭子河。
己卯，以福州进士陈烈为安州司户参军。
烈笃于孝友，从学者数百人。天章阁待制曹颖叔知福州，荐之，授本州州学教授。于是翰林学士欧阳修又荐之，故有是命。烈皆辞不受。
甲申，封江夏民妻张氏为旌德县君，表其墓曰“烈女”。初，里中恶少谢师乞过其家，持刀逼张，欲与为乱，张大骂；至以刃断其喉，犹能走禽师乞以告邻人。事闻，特褒异之。
丁亥，辽知易州事耶律普德秩满，部民请留，许之。
二月，癸卯，辽遣林牙萧福延来告丧，帝为发哀于内东门幄殿，辍视朝七日。
先是太常博士吴及既除丧，擢秘阁校理。乙巳，改右正言、谏院供职，复上疏请择宗室子以备储副。既又言：“开宝诏书，内侍年三十，听养一子为嗣，并以名上宣徽院，违者抵死。比年此禁益弛，夭绝人理，阴累圣嗣，愿诏大臣明示旧制，上顺天意，以绥福佑。”帝嘉纳之。
丙午，辽诏伊勒希巴诸路鞫死罪，狱虽具，仍令别州县覆案，无冤然后决之，称冤者即具奏。
庚戌，辽主如鱼儿泺。
三月，辛未朔，命翰林学士欧阳修兼侍读学士，修以侍读多冗员，固辞不拜。
甲戌，诏礼部贡举。
戊寅，辽募天德、镇武、东胜诸处之勇健者，籍之为军。
己卯，以起居舍人范镇知制诰。镇自罢言职，每因事未尝不以储嗣为言。及知制诰，正谢，又面论曰：“陛下许臣复三年矣，愿早定大计。”
甲午，辽肆赦。
丙申，诏三司编天下《驿券则例》，从枢密使韩琦请也。
夏，四月，甲辰，辽主谒庆陵。
甲子，资政殿大学士吴育卒，赠吏部尚书，谥正肃。
乙丑，罢修睦亲宅祖宗神御殿，初从欧阳修言也。
五月，癸酉，右正言吴及言：“太宗朝尝给三司判官御前印纸历子，令批书课绩。今其书虽存，而无考校之法。请自今，岁终案功过而升黜之。”诏以及所言录示三司使张方平。
辽葬钦哀太后于庆陵。
初，盐铁副使郭申锡，受诏视河，与河北都转运使李参论议不相中，讼参遣小吏高守忠赍《河图》属宰相文彦博；御史张伯玉，亦奏参朋邪，结托有状。以事连宰相，乃诏天章阁待制卢士宗、右司谏吴中复推劾，而申锡、伯玉皆不实。伯玉以风闻免劾；乙酉，降申锡知滁州，寻改知濠州。
辽主如永安山清暑。
六月，丙午，吏部尚书、平章事文彦博，罢为河阳三城节度使、同平章事、判河南府。郭申锡、张伯玉攻彦博虽不胜，彦博亦不自安，数求退，帝许之。
以枢密使、工部尚书韩琦依前官平章事、集贤殿大学士。枢密使、山南东道节度使、同平章事贾昌朝罢为镇东节度使、右仆射兼侍中、景灵宫使。
文彦博始求退，谏官陈旭等恐昌朝代之，乃疏昌朝交通女谒，建大第，别为客位以待宦官；又，宦官有矫制者，枢密院释弗治。昌朝由此罢。初，温成皇后乳母贾氏，宫中谓之贾婆婆，昌朝以姑事之；谏官劾昌朝交通女谒，指贾氏也。
以观文殿大学士、兵部尚书宋庠、枢密副使、礼部侍郎田况，并为枢密使。帝初欲用王尧臣为枢密使，当制学士胡宿固抑之，乃止。
以右谏议大夫、权御史中丞张昪为枢密副使。
庚戌，以权知开封府包拯为右谏议大夫、权御史中丞。拯言：“东宫虚位，群臣数有言者，未审圣意何久不决？”帝曰：“卿欲谁立？”拯曰：“臣为宗庙万世计耳，陛下问臣欲谁立，是疑臣也。臣行年七十，且无子，非邀后福者。”帝喜曰：“徐当议之。”拯又言：“近年内臣禄秩、权任，优崇稍过，惟陛下裁抑。”又言：“累年以来，制敕才下，未逾月而辄更，奏语方行，又随时而追改。民知命令之不足信，则赏罚何以沮劝！欲乞今后臣僚上言利害，并请先下两制集议，如可经久，方许颁行，不可数有更易。”又陈教养宗室之法，请条责诸路监司及御史府自举属官，谏官、御史不避二府荐举者，听两制得至执政私第，事多施行。
以翰林学士欧阳修权知开封府。修承包拯威严之后，一切循理，不事风采。或以为言，修曰：“人各有短长，不能舍所长强所短也。”
甲寅，诏学士院编录国初以来所撰制诰，从欧阳修请也。
乙丑，辽以北院枢密使萧革为南院枢密使，徙封楚王，以南院枢密使吴王耶律仁先为北院枢密使。革先以奸佞得幸于兴宗，旋奉遗诏立辽主，辽主宠礼不衰。仁先尝为东京留守，通山开道，控制女真以安边民，甚有威望，辽主待之不如革。
丁卯，交趾贡异兽二物，本国称贡麟，状如水牛，身被肉甲，鼻端有角，食生刍果瓜，必先以杖击然后食。知虔州杜植奏：“广州尝有番商辨之曰：‘此乃山犀也。’谨按《符瑞图》，麟，仁兽也，麇身、牛尾、一角，角端有肉。今交趾所献不类麇身而有甲，必知非麟，但不能识其名，请宣谕交趾进奉人及回降诏书，但云得所进异兽，不言麒麟，足使殊俗不能我欺，又不失朝廷怀远之意。”乃诏止称异兽云。
是月，提点荆湖北路刑狱、司勋员外郎潘夙权本路转运使。时蛮反邵州，杀队将及其部兵，故委夙经制蛮事。夙驻兵赀木寨，亲督兵援所遣将，破团峒九十馀。夙，美之从曾孙也。
秋，七月，癸酉，以福州进士周希孟为国子监四门助教、本州州学教授，以知州蔡襄荐也。往时闽人专用赋以应举，襄得希孟，专以经术传授。襄亲至学舍，执经讲问，为诸生光；延见处士陈烈，尊以师礼。州人陈襄、郑穆，学行着称，襄皆折节待之。闽俗治丧尚浮屠，务丰侈，往往破家，襄下令禁止。至于巫觋主病、蛊毒杀人之类，皆痛断绝之。闽俗以变。
辛巳，辽制：“诸掌内藏库官盗两贯以上者，许奴婢告。”
壬午，辽主猎于黑岭。先是伊实部人萧岩寿，刚直尚气，重熙末始仕，无所知名。及辽主即位，太后屡称其贤，由是进用。辽主出猎，命岩寿典其事，未尝高下于心，辽主益重之，旋历文班太保、同知枢密院事。
丙戌，诏：“广济河溢，原武县河决，遣官行视民田，赈恤被水害者。”
丁亥，命权御史中丞包拯领转运使、提点刑狱考课院。
壬辰，复以度支员外郎范祥制置解盐，从张方平、包拯言也。
权御史中丞包拯言：“右正言吴及，立身有守，遇事敢言，缘与枢密副使张昪妻是亲，奏乞外郡；然昪妻亡已久，理不当避，乞令依旧供职。”许之。
权知开封府欧阳修言：“近依谏官陈旭所请，幸求内降之人，委二府劾奏其罪。臣自权知开封府未及两月，十次承准内降，本府具奏，至于再三，而内降不已。乞根究因缘干求之人，奏摄下府勘劾，重行责罚。”
八月，己亥朔，日有食之。
甲辰，诏礼部贡院，宗室婿不许锁厅应举。
丁未，诏三司：“京师比岁旱，屡蠲民租，其以缗钱十万下本路助籴军储。”
辛亥，以度支副使周湛为辽太后生辰使。淇辞不行，乃命权盐铁副使王鼎代往。
己未，参知政事王尧臣卒，辍视朝一日，赠左仆射，谥文安。
庚申，卞溪蛮彭仕羲率众降，归连岁所掠甲仗士卒，诏辰州还其孥及铜柱；自是复通中国，然桀骜益甚。
辛酉，封左屯卫大将军、秀州团练使从信为荣国公。吴懿王德昭孙，舒国公惟忠子也。
知浑州刘敞言：“昔周公作《无逸》以戒成王，其言曰：‘商王中宗及高宗及祖甲及文王皆以无淫于观、于逸、于游、于田，是以膺无疆之福，子孙蕃昌。’此圣人之至言也。陛下临政三十七年矣，百姓赖陛下之德，养老慈幼，人遂其性。愿陛下日谨一日，与天无极。比闻车驾数临苑圃，置酒观乐；圣心自有常节，而议者谓其太频。臣恐近习苟于承意而不能谏，大臣限以礼貌而不得言，传闻四方，未副圣德。外之则嫌怠于政事，有游观之好；内之则疑酣于酒德，违摄生之理。愿陛下玩心神明，养以清净，听止于中声，毋以烦耳，味止于实气，毋以爽口，则自天佑之，吉无不利矣。”
初，官既榷茶，民私蓄贩皆有禁，腊茶之禁尤严，犯者其罚倍，凡告捕私茶皆有赏。然约束愈密而冒禁愈蕃，岁报刑辟，不可胜数。园户困于征取，官司旁缘侵扰，因而陷于罪戾，以至破产、逃匿者，岁比有之。官茶所在陈积，县官获利无几，论者皆谓宜弛禁便。景佑中，叶清臣尝上疏乞弛禁，三司议皆以为不可。至是着作佐郎何鬲、三班奉职王嘉麟又皆上书，请罢给茶本钱，纵园户贸易，而官收其租钱，与所在征算归榷货物，以偿边籴之费，可以疏利源而宽民力。嘉麟为《登平致颂书》十卷，《隆衍视成策》二卷，上之。淮南转运副使沈立，亦集《茶法利害》为十卷，陈通商之利。宰相富弼、韩琦、曾公亮等决意向之，力言于帝。九月，癸酉，命翰林学士韩绛、知谏院陈旭及知杂御史吕景初即三司置局议之。
丙子，以屯田员外郎李师中提点广南西路刑狱。师中建言：“岭南自古不利戍兵，乞置土丁，募敢勇，家丁至四五则籍一人。总为五番，上州教阅，不及五百人为四番。利器械，农隙训之，禁一切它役。上番则给粮免税，校长免二丁税。”于是一路得四万馀人。又请通盐商以便民，复邕州和市场以实边，事多施行。
桂州兴安县有灵渠，北通江、湖，南入海，自秦、汉通舟楫，皆石底浅狭，十八里内置三十六斗门，一舟所载不过百斛，乘涨水则可行。师中积薪焚其石，募工凿之，废斗门二十六，役三旬而成，舟楫以通。
辛巳，天平节度使、宣徽南院使张尧佐卒，赠太师。尧佐持身谨畏，颇通吏治。晚节以戚里进，遽至崇显，恋嫪恩宠，为世所鄙。
冬，十月，乙巳，出内藏库䌷绢十万，下河东转运司助籴军储。
癸亥，除河北坊郭客户乾食盐钱。
甲子，以提点江南东路刑狱王安石为度支判官。
安石献书万言，极陈当世之务，其略曰：“今天下之财力日以困穷，而风俗日以衰坏，患在不知法度故也。法先王之政者，当法其意而已。法其意，则吾所改易更革，不至乎倾骇天下之耳目，嚣天下之口，而固已合乎先王之政矣。”又曰：“方天下之人才，未尝不自人主陶冶而成之。所谓陶冶而成之者，亦教之、养之、取之、任之有其道而已。今之教者非特不能成人之才，又从而困苦毁坏之，使不得成才。”又曰：“因天下之力以生天下之财，取天下之财以供天下之费，自古治世，未尝以财不足为公患也，患在治财无其道耳。”又曰：“在位之人才既不足矣，而闾巷草野之间亦少可用之才。非特行先王之政而不得也，社稷之托，封疆之守，陛下其能久以天幸为常而无一旦之忧乎！臣愿陛下鉴汉、唐、五代之所以乱亡，惩晋武苟且因循之祸，明诏大臣，思所以陶成天下人才，虑之以谋，计之以数，为之以渐，期合于当世之变而无负于先王之意，则天下之人才不胜用矣。”又曰：“臣之所称，流俗之所不讲，而今之议者以谓迂阔而熟烂者也，惟陛下留神而察之！”
十一月，癸酉，命翰林学士韩绛、谏官陈旭、御史吕景初同三司详定省减冗费。
初，枢密副使张昪请罢民间科率及营造不急之务，其诸场库务物之阙供者，令所在以官钱收市之。于是置省减司于三司，自是多所裁损云。
是日，辽主行再生礼及柴册礼，宴群臣于八方陂。
先是辽主将行大册礼，南院枢密使萧革曰：“行大礼备仪物，必择广地，莫若黄川。”三司使刘六符曰：“不然。礼仪国之大体，帝王之乐不奏于野。今中京四方之极，朝觐各得其所，宜中京行之。”辽主从六符议。
戊寅，御清风殿受大册礼，大赦。吴王耶律仁先徙封隋王，出为南京副元帅，以耶律华格谮之也。
壬午，辽主谒太祖及诸帝宫。丙戌，祠木叶山。禁造玉器。
己丑，诏置在京都水监，罢三司河渠司，以御史知杂吕景初判监，领河渠司事杨佐同判，河渠司句当公事孙琳、王叔夏知监丞事。
江、湖上供米，旧转运使以本路纲输真、楚、泗州转般仓，载盐以归，舟还其郡，卒还其家。而汴舟诣转般仓运米输京师，岁折运者四。河冬涸，舟卒亦还营，至春复集，名曰放冻；卒得番休，逃亡者少，而汴船不涉江路，无风波沉溺之患。其后发运使权益重，六路上供米团纲发船，不复委本路，独发运使专其任。文移坌并，事目繁夥，有不能检察，则吏胥可以用意于其间，操舟者赇诸吏，辄得诣富饶郡，市贱贸贵，以趋京师。自是江、汴之舟混转无辨，挽舟卒有终身不还其家、老死河路者，籍多空名，漕事大敝。皇佑中，发运使许元奏：“近岁诸路因循，粮纲法坏，遂令汴纲至冬出江为它路转漕，兵不得息。宜敕诸路增船载米，输转般仓，充岁计如故事。”于是言利者多以元说为然，诏如元奏。会元去，不果行。既而诸路纲不集，庚寅，复下诏切责有司，江、淮、两浙转运司期以期年，各造船补卒团本路纲，自嘉佑五年，汴纲不得复出江。
辽三司使刘六符卒。六符有志操，能文章，辽人重之。
十二月，乙巳，诏三司：“每岁上天下岁赋之数，自今三岁一会其亏赢以闻。”
辽弛士庶畜鹰之禁。
辛亥，南院枢密使楚王萧革复为北院枢密使。
翰林学士韩绛言：“中书门下，宰相所职，而以它官判省，名不相称，宜更定其制，依《周礼》、《唐六典》为一书。”诏翰林学士胡宿、知制诰刘敞详定以闻。敞等条列，刊正裁损，申明十事；后不果行。
辛酉，诏：“年七十而居官犯事，或以不治为所属体量若冲替而未致仕者，更不推恩子孙。”
闰月，丁卯朔，诏：“尝为中书、枢密院诸司吏人及技术官职，无得任提点刑狱及知州军，自军班出至正任者，方得知边要州军。”
己巳，辽赐皇太叔重元金券。会皇子濬生，重元妻入贺，以艳冶自矜，皇后素端重，见之弗喜，戒曰：“为大家妇，何必如此！”重元妻归，詈重元曰：“汝是圣宗儿，乃使人以哈屯加我！汝若有志，当笞此婢。”重元子尼噜古素有异志，故妇言如此。
先是朝议以科举既数，则高第之人倍众，其擢任恩典，宜损于故，诏中书门下裁之。丁丑，诏：“自今制科入第三等与进士第一，除大理评事，签署两使幕职官事，代还，升通判，再任满，试馆职；制科入第四等与进士第二、第三，除两使幕职官，代还，改次等京官；制科入第五等与进士第四、第五，除试衔知县，代还，迁两使幕职官。锁厅人视此。”自是骤显者鲜，而所得人才及其风迹，比旧亦寝衰。
己卯，诏：“明年正旦日食，其自丁亥避正殿，减常膳。”知制诰刘敞言：“三代之典，日食无预避之事。先王制礼，过之者犹不及。其制法，先时者与不及时者，均贵得中而已。汉、唐素服寝兵，却朝会不视事及求直言，大率皆在合朔之辰，未有先时旬日者也。兆忧太过，《春秋》所讥。乞详求旧典，折衷于礼。”
己丑，诏中书五房编总例，从韩琦请也。
是岁，应天府失入平民死罪，未决，通判孙世宁辨正之；吏当坐法，知府刘沆纵弗治。提点刑狱韩宗彦往案举，沆复沮止之；宗彦疏于朝，卒抵吏罪。宗彦，纲之子也。
历史大事
王安石上万言书
1058年，王安石即向仁宗上万言书，指出如不进行改革，汉亡于黄巾，唐亡于黄巢的历史必将重演。他是江西抚州人（时为临川）。1044年进士，曾任舒州地方官。建议至英宗时仍未有采纳，至神宗上台，第二年，他以翰林学士侍从的身份与神宗达成共识，开始变法。改革科举。废除明经诸科，进十不再考诗赋，专考经义与时务策。并设立明法科，专考律令与断案。整顿太学。重编教科书，内容均为儒家经典。考试优秀者可直接受官，此为“三舍法”。使学校成为支持变法并培养变法人才的地方。积极作用。政府财政收入大增，各地兴修了许多水利工程，不少荒地辟为良田，军事实力也有所增强。一定程度上扭转了积贫积弱的局面。消极作用。用人不当（解释：），出现一些官僚为害百姓的现象；新法触犯了大地主、大官僚利益，遭至强烈反对；有的地方官拒绝执行新法；神宗死后，司马光为相，废除新法。变法涉及面广，阻力很大。1074年被罢，次年复职，1076年再罢相，退居江宁至死。1085年，神宗死，改元元祐，罢新法，史称“元祐更化”。其关键人物为司马光等人，他与王的分歧只是运用什么办法摆脱积贫积弱的危机。王曾说与司马光“相好日之久，而议事每不合”，因“所操之术多异故也”，司马光说与王“趣向虽异，大归则同”，所以更化是将变法不不合理的部分加以废除，而采取更新的合理的措施。因此，可以说司马光是一个保守的现实主义者，而王安石乃是一个激地的理想主义者。是要北宋中期阶级矛盾和民族矛盾异常尖锐的情况下进行的改革运动。王安石是中国古代杰出的政治家。马克思称他为“中国十一世纪伟大的改革家”。
宋凿永济河
宋仁宗至和年间，宋京城开封遭受特大洪水灾害，损失极为惨重。为了防止今后洪水再度泛滥成灾，有人建议从开封府祥符县（今河南开封西）境内葛家岗开凿河道，直抵开封城南的好草陂，以使水流向北注入惠民河（今河南开封西南），再由惠民河流入鲁沟河，如果按照这一计划实施，则可以保证今后开封城免遭水患袭击。嘉祐三年（1058）正月，宋仁宗诏令征发官兵，抽调民夫开凿永济河，历时九个月才完成这项浩大工程。
契丹与呐厮啰联姻
宋嘉祜三年（1058）、辽清宁四年九月，西夏主谅祚发兵掳掠唃厮啰领土，唃厮啰发兵迎战，大败西夏军队，俘虏西夏六名酋长，缴获颇多战马等战利品。唃厮啰乘胜进军，继续招降了陇逋、立功、马颇三族人马辽朝派遣使者送宗室女为唃厮啰子董毡妻子。唃厮啰方才休战，回到了本土。辽朝与唃厮啰联姻后，多次派遣使臣取道回鹘地区到达唃厮啰领地，准备与唃厮啰联合起来夹击西夏，但没有成功。
广南置土兵
广南地区地理条件恶劣，宋朝廷派到广南戍边的少量禁军大多不太乐意，自从侬智高反叛宋朝以后，广南西路地区的边防十分空虚，这就引起了朝廷的高度重视。朝廷急忙派屯田员外郎李师中为广南西路提点刑狱。嘉祐三年（1058）九月，李师中向朝廷提出建议，由于禁兵不足，可以设法召募土军，农户一家四丁、五丁者征调一人为兵，分五番到州城集中训练，不到五百人的地区分四番，这些士兵农忙季节回乡务农，农闲时集中训练，严禁差派土兵其它徭役。土兵上番则免除赋税，给予一定的军粮，士兵校长还可免除一家二丁的夏税钱。于是广南路各地共召募了四万余名土兵，大大充实了广南西路地区的边防力量。
宋开凿灵渠
嘉祐三年（1058）九月，李师中担任广南西路提点刑狱后，勤政干练，奋发图强，治理这一地区，取得了很好的效果。桂州（今广西桂林）兴安县（今广西兴安）境内有灵渠，系秦始皇平岭南时所开凿，北连长江水系、湖南地区，南入珠江水系，直通大海，秦汉以后即可航行舟船，但灵渠底部全是石头，而且灵渠又窄又狭，十八里之内设置三十六个斗门，一级一级地抬高水位，方能通航，更为严重的是一艘船所载重量不得超过一百石，否则就会有搁浅的危验，枯水期尚不能通航，只有涨水期才能运输货物通过灵渠。李师中召募民工开凿灵渠，废除了其中二十六个斗门，拓宽了渠道。历时三个月，完成了这一工程，灵渠便可以顺利行船了。